พศ.ยันแนวทางปฏิรูปพุทธไม่มีเก็บภาษีพระ
ชี้เป็นเพียงความเห็นของสมาชิก สปช. เร่งสรุปเสนอ ครม.สัปดาห์หน้า,เมื่อวันที่ 3 มิ.ย. ที่สำนักงานพระพุทธศาสนาแห่งชาติ (พศ.) พุทธมณฑล จ.นครปฐม นายชยพล พงษ์สีดา รอง ผอ.พศ. กล่าวภายหลังประชุมร่วมกับผู้แทนกระทรวงการคลัง สำนักงานการตรวจเงินแผ่นดิน (สตง.) กระทรวงยุติธรรม กระทรวงวัฒนธรรม กระทรวงศึกษาธิการ กระทรวงมหาดไทย กระทรวงทรัพยากรธรรมชาติและสิ่งแวดล้อม ผู้แทนมหาวิทยาลัยสงฆ์ เกี่ยวกับข้อเสนอการปฏิรูปพุทธศาสนาของสภาปฏิรูปแห่งชาติ (สปช.) ว่า มีกรอบหารือ 4 ประเด็นคือ ทรัพย์สินของวัดหรือพระภิกษุสงฆ์ พระสงฆ์ที่ไม่ประพฤติ ไม่ปฏิบัติตามพระธรรมวินัยนำมาซึ่งความเสื่อมศรัทธา การทำให้พระวินัยให้วิปริตและการประพฤติที่วิปริตจากพระธรรมวินัย รวมทั้งฝ่ายอาณาจักรต้องสนับสนุน ปกครอง คุ้มครองกิจการของฝ่ายศาสนจักร,รอง ผอ.พศ. กล่าวต่อไปว่า ที่ประชุมเห็นว่าจะต้องดำเนินการในเรื่องต่างๆให้เข้มข้นขึ้น ขณะที่ สตง.เห็นว่าวัดต้องจัดทำบัญชีทรัพย์สินทั้งสังหาริมทรัพย์และอสังหาริมทรัพย์ รวมทั้งบัญชีการเงินของวัด พศ.ได้ชี้แจงว่าปีนี้จะสนับสนุนให้วัดทำบัญชีทรัพย์สินให้ได้มาตรฐานกว่า 17,000 แห่ง ตามเกณฑ์ชี้วัดของสำนักงานคณะกรรมการพัฒนาระบบราชการ (ก.พ.ร.) ทั้งนี้ พศ.จะนำข้อสรุปของที่ประชุมไปหารือกับคณะทำงานของมหาเถรสมาคม (มส.) และเสนอ ครม.สัปดาห์หน้า ส่วนเรื่องภาษีพระ ภาษีวัด และหมุนเวียนเจ้าอาวาสทุก 5 ปีนั้น ที่ประชุมไม่ได้หารือ เพราะอยู่นอกกรอบข้อเสนอที่ ครม.ให้ พศ.มาศึกษา เป็นเพียงความเห็นของสมาชิก สปช.บางคน,ผู้สื่อข่าวรายงานว่า สำหรับแนวทางในการปฏิรูปพระพุทธศาสนาที่ทาง พศ. จะเสนอยัง ครม.นั้นจะมี 2 เรื่องหลักที่ดำเนินการได้ทันที คือ 1.การปกครองคณะสงฆ์ จะจัดประชุมวันที่ 17-18 มิ.ย. โดยนิมนต์พระสังฆาธิการทุกระดับทั่วประเทศมาร่วมประชุม เพื่อขอให้เข้มงวดควบคุมความประพฤติของพระภิกษุสามเณร 2.แนวทางในการพัฒนาครูผู้สอน ร.ร.พระปริยัติธรรมทั้งแผนกธรรม บาลี และสามัญ รวมทั้งการส่งเสริมการเรียนการสอนธรรมศึกษาในสถานศึกษาซึ่งได้มีการลงนามบันทึกข้อตกลงกับกระทรวงศึกษาธิการไปแล้ว.
เมื่อวันที่ 3 มิ.ย. ที่สำนักงานพระพุทธศาสนาแห่งชาติ (พศ.) พุทธมณฑล จ.นครปฐม นายชยพล พงษ์สีดา รอง ผอ.พศ. กล่าวภายหลังประชุมร่วมกับผู้แทนกระทรวงการคลัง สำนักงานการตรวจเงินแผ่นดิน (สตง.) 
ที่สำนักงานพระพุทธศาสนาแห่งชาติ,พศ.,ชยพล พงษ์สีดา,เก็บภาษีพระ,ปฏิรูปพระพุทธศาสนา,ข่าว,ทีมข่าวศาสนา,ข่าวฉบับพิมพ์